b'\n_START_ARTICLE_\nLyijykromaatti\n_START_SECTION_\nK\xc3\xa4ytt\xc3\xb6 ja valmistus\n_START_PARAGRAPH_\nLyijykromaattia on k\xc3\xa4ytetty kromikeltaisen nimell\xc3\xa4 v\xc3\xa4riaineena. Muun muassa maalaustaiteessa sit\xc3\xa4 k\xc3\xa4ytti Vincent van Gogh. Ainetta k\xc3\xa4ytettiin my\xc3\xb6s antamaan v\xc3\xa4ri\xc3\xa4 kankaille ja muoveille ja musteelle. Yksi syy lyijykromaatin k\xc3\xa4ytt\xc3\xb6\xc3\xb6n oli sen peitt\xc3\xa4vyys. Ainetta k\xc3\xa4ytet\xc3\xa4\xc3\xa4n my\xc3\xb6s pyroteknisiss\xc3\xa4 esityksiss\xc3\xa4 ja orgaanisten aineiden tunnistamisessa._NEWLINE_Lyijykromaattia voidaan valmistaa lyijysuolasta kuten lyijyasetaatista tai lyijynitraatista ja kromaatti- tai dikromaattisuoloista kuten kaliumkromaatista tai kaliumdikromaatista. Yhdistett\xc3\xa4ess\xc3\xa4 lyijy- ja kromaattiliuokset hyvin niukkaliukoinen lyijykromaatti saostuu astian pohjalle .\n_START_SECTION_\nTurvallisuus\n_START_PARAGRAPH_\nKuten useat muut lyijy-yhdisteet my\xc3\xb6s lyijykromaatti on hyvin myrkyllist\xc3\xa4. Hengitettyn\xc3\xa4 p\xc3\xb6ly aiheuttaa huonovointisuutta ja hengenahdistusta. Aine lis\xc3\xa4ksi aiheuttaa vaurioita useissa kudoksissa kuten munuaisissa ja luissa sek\xc3\xa4 my\xc3\xb6s vaikutuksia hermostoon ja verisuonissa. Sek\xc3\xa4 lyijy-yhdisteet ett\xc3\xa4 kromaatit ovat karsinogeenisi\xc3\xa4 ja mutageenisi\xc3\xa4. Lyijykromaatti kertyy ravintoketjussa.'